আয়ান মারডক ১৯৯৩ সালে পারদিউ ইউনিভার্সিটিতে কম্পিউটার সায়েন্স এর ছাত্র থাকা অবস্থায় ডেবিয়ান ডিস্ট্রিবিউশনটি তৈরী করেন। তিনি এমন একটি লিনাক্স ডিস্ট্রিবিউশন চেয়েছিলেন যা সম্পূর্ন ফ্রি এবং উম্মুক্ত পদ্ধতিতে পরিচালিত হবে - ঠিক যে উদ্দেশ্যকে সামনে রেখে লিনাক্স এবং জিএনইউ সফটওয়্যার এর যাত্রা শুরু হয়েছিল। নামটি নেয়া হয়েছিল তার নাম এর প্রথম অংশ এবং তার বর্তমান স্ত্রী ডেবরা এর নামে সমন্বয়ে। সফটওয়্যার তৈরী করা ছাড়াও তিনি ডেবিয়ান মেনিফেস্টো এর ও প্রনেতা যেখানে উম্মুক্ত এবং ফ্রি লিনাক্স ডিস্ট্রিবিউশন কেমন হবে তার গাইডলাইন দেয়া আছে।